title: Vec C-360/06: Návrh na začatie prejudiciálneho konania, ktorý podal Finanzgericht Hamburg (Nemecko) 5. septembra 2006 – Heinrich Bauer Verlag BeteiligungsGmbH/Finanzamt für Großunternehmen in Hamburg

text:
               16.12.2006

               SK

               Úradný vestník Európskej únie

               C 310/1

         Návrh na začatie prejudiciálneho konania, ktorý podal Finanzgericht Hamburg (Nemecko) 5. septembra 2006 – Heinrich Bauer Verlag BeteiligungsGmbH/Finanzamt für Großunternehmen in Hamburg
   (Vec C-360/06)
   (2006/C 310/02)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom

      Žalobca: Heinrich Bauer Verlag BeteiligungsGmbH

      Žalovaný: Finanzamt für Großunternehmen in Hamburg
   Prejudiciálna otázka
   Odporuje článku 52 v spojení s článkom 58 Zmluvy EHS (článok 52 v spojení s článkom 58 Zmluvy ES, teraz článok 43 v spojení s článkom 48 ES), ak sa v rámci oceňovania nekótovaných podielov na kapitálových spoločnostiach účasť na tuzemskej osobnej spoločnosti oceňuje nižšie ako účasť na osobnej spoločnosti v inom členskom štáte?


title: Vec F-34/16: Žaloba podaná 7. júla 2016 – ZZ/Parlament

text:
               5.9.2016

               SK

               Úradný vestník Európskej únie

               C 326/35

         Žaloba podaná 7. júla 2016 – ZZ/Parlament
   (Vec F-34/16)
   (2016/C 326/60)
   Jazyk konania: francúzština

      Účastníci konania

      Žalobca: ZZ (v zastúpení: C. Bernard-Glanz, advokát)

      Žalovaný: Európsky parlament

      Predmet a opis sporu

   Zrušenie rozhodnutia o vrátení súm, ktoré žalobca údajne nadobudol neoprávnene ako príspevok na vzdelanie na nezaopatreného dieťaťa a rozhodnutí, ktorými sa rozhodlo o zániku nároku na určité príspevky

      Návrhy žalobcu

               —

               zrušiť nové rozhodnutie o vrátení sumy „získanej z iných zdrojov“,

               —

               zrušiť rozhodnutie o vrátení sumy „ku ktorej nárok zaniká“ v rozsahu, v akom upravuje zánik nároku na príspevok na vzdelanie žalobcu pre roky XX a YY od 1. júla 2015 namiesto od 1. októbra 2015 a v rozsahu, v akom stanovuje zánik nároku na príspevok na domácnosť od 1. augusta 2015 namiesto od 1.októbra 2015,

               —

               zrušiť, ak je to potrebné, rozhodnutie o zamietnutí sťažnosti,

               —

               zaviazať žalovaného na zaplatenie úrokov z omeškania žalobcovi zo súm neoprávnene nadobudnutých alebo vrátených s úrokovou sadzbou stanovenou Európskou centrálnou bankou pre hlavné refinančné operácie, zvýšenú o dva body pri každej sume, od dátumu, keď malo dôjsť k platbe v prospech žalobcu,

               —

               zaviazať žalovaného na náhradu trov konania.


title: Vec C-40/09: Rozsudok Súdneho dvora (tretia komora) z  29. júla 2010 (návrh na začatie prejudiciálneho konania, ktorý podal VAT and Duties Tribunal, Manchester — Spojené kráľovstvo) — Astra Zeneca UK Limited/Her Majesty’s Commissioners of Revenue and Customs (Šiesta smernica o DPH — Článok 2 bod 1 — Pojem „poskytnutie služieb za protihodnotu“ — Nákupné poukážky, ktoré poskytuje spoločnosť svojim zamestnancom v rámci ich odmeňovania)

text:
               11.9.2010

               SK

               Úradný vestník Európskej únie

               C 246/4

         Rozsudok Súdneho dvora (tretia komora) z 29. júla 2010 (návrh na začatie prejudiciálneho konania, ktorý podal VAT and Duties Tribunal, Manchester — Spojené kráľovstvo) — Astra Zeneca UK Limited/Her Majesty’s Commissioners of Revenue and Customs
   (Vec C-40/09) (1)

   (Šiesta smernica o DPH - Článok 2 bod 1 - Pojem „poskytnutie služieb za protihodnotu“ - Nákupné poukážky, ktoré poskytuje spoločnosť svojim zamestnancom v rámci ich odmeňovania)
   2010/C 246/06
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   VAT and Duties Tribunal, Manchester

      Účastníci konania pred vnútroštátnym súdom

      Žalobkyňa: Astra Zeneca UK Limited

      Žalovaná: Her Majesty’s Commissioners of Revenue and Customs

      Predmet veci

   Návrh na začatie prejudiciálneho konania — VAT and Duties Tribunal, Manchester — Výklad článku 2 bodu 1, článku 6 ods. 2 písm. b) a článku 17 ods. 2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Pojem poskytovanie služieb za protihodnotu — Nákupné poukážky poskytnuté zamestnancovi v súlade s jeho pracovnou zmluvou, ktoré majú sčasti svojej hodnoty povahu odmeny

      Výrok rozsudku

   Článok 2 bod 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa má vykladať v tom zmysle, že poskytovanie nákupnej poukážky spoločnosťou, ktorá nadobudla túto poukážku za cenu zahŕňajúcu daň z pridanej hodnoty, svojim zamestnancom za ich vzdanie sa časti svojej odmeny v peniazoch predstavuje poskytovanie služieb za protihodnotu v zmysle tohto ustanovenia.

      (1)  Ú. v. EÚ C 90, 18.4.2009.


title: Vec C-393/08: Rozsudok Súdneho dvora (prvá komora) z  1. júla 2010 (návrh na začatie prejudiciálneho konania, ktorý podal Tribunale amministrativo regionale per il Lazio — Taliansko) — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia, Ordine dei Farmacisti della Provincia di Roma (Vnútroštátna právna úprava o otváracích hodinách a zatvorení lekární — Oslobodenie — Rozhodovacia právomoc príslušných orgánov)

text:
               28.8.2010

               SK

               Úradný vestník Európskej únie

               C 234/6

         Rozsudok Súdneho dvora (prvá komora) z 1. júla 2010 (návrh na začatie prejudiciálneho konania, ktorý podal Tribunale amministrativo regionale per il Lazio — Taliansko) — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia, Ordine dei Farmacisti della Provincia di Roma
   (Vec C-393/08) (1)

   (Vnútroštátna právna úprava o otváracích hodinách a zatvorení lekární - Oslobodenie - Rozhodovacia právomoc príslušných orgánov)
   2010/C 234/08
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale amministrativo regionale per il Lazio

      Účastníci konania pred vnútroštátnym súdom

      Žalobkyňa: Emanuela Sbarigia

      Žalovaní: Azienda USL RM/A, Comune di Roma, Assiprofar — Associazione Sindacale Proprietari Farmacia, Ordine dei Farmacisti della Provincia di Roma,

      Predmet veci

   Návrh na začatie prejudiciálneho konania — Tribunale amministrativo regionale per il Lazio — Výklad článkov 49 ES, 81 ES až 86 ES, 152 ES a 153 ES — Vnútroštátna právna úprava otváracích hodín a období uzatvorenia lekární — Zákaz možnosti zrieknutia sa plánovaného ročného obdobia uzatvorenia a možnosti prekročiť maximálnu dobu otvorenia

      Výrok rozsudku

   Návrh na začatie prejudiciálneho konania, ktorý podal Tribunale amministrativo regionale per il Lazio rozhodnutím z 21. mája 2008, je neprípustný.

      (1)  Ú. v. EÚ C 285, 8.11.2008.


title: Vec C-558/07: Rozsudok Súdneho dvora (veľká komora) zo 7. júla 2009 [návrh na začatie prejudiciálneho konania, ktorý podal High Court of Justice (Queen’s Bench Division) — Spojené kráľovstvo] — The Queen, S.P.C.M. SA, C.H. Erbslöh KG, Lake Chemicals and Minerals Ltd, Hercules Inc./Secretary of State for the Environment, Food and Rural Affairs [Nariadenie (ES) č. 1907/2006 — Chemické látky — Registrácia, hodnotenie, autorizácia a obmedzovanie (REACH) — Pojem monomérne látky — Platnosť — Proporcionalita — Rovnosť zaobchádzania]

text:
               29.8.2009

               SK

               Úradný vestník Európskej únie

               C 205/6

         Rozsudok Súdneho dvora (veľká komora) zo 7. júla 2009 [návrh na začatie prejudiciálneho konania, ktorý podal High Court of Justice (Queen’s Bench Division) — Spojené kráľovstvo] — The Queen, S.P.C.M. SA, C.H. Erbslöh KG, Lake Chemicals and Minerals Ltd, Hercules Inc./Secretary of State for the Environment, Food and Rural Affairs
   (Vec C-558/07) (1)

   (Nariadenie (ES) č. 1907/2006 - Chemické látky - Registrácia, hodnotenie, autorizácia a obmedzovanie (REACH) - Pojem „monomérne látky“ - Platnosť - Proporcionalita - Rovnosť zaobchádzania)
   2009/C 205/08
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Justice (Queen’s Bench Division)

      Účastníci konania pred vnútroštátnym súdom

      Žalobcovia: The Queen, S.P.C.M. SA, C.H. Erbslöh KG, Lake Chemicals and Minerals Ltd, Hercules Inc.

      Žalovaný: Secretary of State for the Environment, Food and Rural Affairs

      Predmet veci

   Návrh na začatie prejudiciálneho konania — High Court of Justice, Queen’s Bench Division — Výklad a platnosť článku 6 ods. 3 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1) — Pojem „monomérne látky“

      Výrok rozsudku

               1.

               Pojem „monomérne látky“ uvedený v článku 6 ods. 3 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES sa vzťahuje len na zreagované monoméry obsiahnuté v polyméroch.

               2.

               Z preskúmania druhej otázky nevyplynula žiadna skutočnosť, ktorá by mohla ovplyvniť platnosť článku 6 ods. 3 nariadenia č. 1907/2006.

      (1)  Ú. v. EÚ C 51, 23.2.2008.


title: Vec C-75/09: Návrh na začatie prejudiciálneho konania, ktorý podal Commissione Tributaria Provinciale di Alessandria (Taliansko) 20. februára 2009 – Agra Srl/Agenzia Dogane Ufficio delle Dogane di Alessandria

text:
               1.5.2009

               SK

               Úradný vestník Európskej únie

               C 102/13

         Návrh na začatie prejudiciálneho konania, ktorý podal Commissione Tributaria Provinciale di Alessandria (Taliansko) 20. februára 2009 – Agra Srl/Agenzia Dogane Ufficio delle Dogane di Alessandria
   (Vec C-75/09)
   2009/C 102/20
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Commissione Tributaria Provinciale di Alessandria

      Účastníci konania pred vnútroštátnym súdom

      Žalobkyňa: Agra Srl

      Žalovaný: Agenzia Dogane Ufficio delle Dogane di Alessandria

      Prejudiciálna otázka

   Je právo Agenzia delle Dogane na vykonanie úkonov smerujúcich k oprave colného výmeru, vzhľadom na ustanovenia článku 11 legislatívneho dekrétu č. 374/1990 v spojení s článkom 221 ods. 3 nariadenia (ES) č. 2913/1992 a nasledujúceho odseku 4 tohto nariadenia (ES), pri zohľadnení článku 84 ods. 3 TULD (dekrétu prezidenta Talianskej republiky č. 43/1973), premlčané a/alebo prekludované uplynutím troch rokov od dátumu prijatia colného vyhlásenia, alebo či počas prebiehajúceho trestného konania vedeného pre porušenie súvisiace s vymeraným clom môže dôjsť k prerušeniu a/alebo spočívaniu premlčania?


title: Vec C-194/09 P: Odvolanie podané 1. júna 2009 : Alcoa Trasformazioni Srl proti rozsudku Súdu prvého stupňa (prvá komora) z  25. marca 2009 vo veci T-332/06, Alcoa Trasformazioni Srl/Komisia Európskych spoločenstiev

text:
               15.8.2009

               SK

               Úradný vestník Európskej únie

               C 193/8

         Odvolanie podané 1. júna 2009: Alcoa Trasformazioni Srl proti rozsudku Súdu prvého stupňa (prvá komora) z 25. marca 2009 vo veci T-332/06, Alcoa Trasformazioni Srl/Komisia Európskych spoločenstiev
   (Vec C-194/09 P)
   2009/C 193/09
   Jazyk konania: angličtina

      Účastníci konania

      Odvolateľka: Alcoa Trasformazioni Srl (v zastúpení: M. Siragusa, T. Müller-Ibold, T. Graf, F. Salerno, attorneys-at-law)

      Ďalší účastník: Komisia Európskych spoločenstiev

      Návrhy odvolateľky

               —

               zrušiť rozsudok prvej komory Súdu prvého stupňa z 25. marca 2009 vo veci T-332/06, Alcoa Trasformazioni Srl proti Komisii Európskych spoločenstiev,

               —

               zrušiť rozhodnutie Komisie 2006/C 214/03 oznámené Talianskej republike 19. júla 2006, v rozsahu, v akom sa týka sadzieb za elektrinu vzťahujúcich sa na podniky na spracovanie hliníka vlastnené spoločnosťou Alcoa Transformazioni Srl,

         subsidiárne,

               —

               vrátiť vec Súdu prvého stupňa, aby ju znova posúdil v súlade s rozsudkom Súdneho dvora,

               —

               v každom prípade, zaviazať Komisiu na náhradu právnych výdavkov a trov odvolateľky podľa článku 69 rokovacieho poriadku Súdneho dvora, vrátane vrátenia súm, ktoré boli zaplatené Komisii ako trovy konania vynaložené v súvislosti s konaním v prvom stupni.

      Odvolacie dôvody a hlavné tvrdenia

   Vzhľadom na minulé zistenia Komisie, že sadzby za elektrinu vzťahujúce sa na priemyslové odvetvia s vysokou spotrebou energie v Taliansku nepredstavovali štátnu pomoc, je otázkou, akými kritériami vo vzťahu k vyšetrovaniu a odôvodneniu sa má Komisia za takýchto okolností riadiť predtým, než začne formálne konanie. Alcoa tvrdí, že v prípade, že Komisia už predtým zistila, že dané opatrenie nepredstavuje štátnu pomoc, môže Komisia začať takéto konanie len ak najskôr uskutočnila podrobné predchádzajúce vyšetrovanie, aby odôvodnila, prečo predchádzajúce zistenie už neplatí. Komisia musí navyše v rozhodnutí o začatí formálneho konania predložiť dostatočne jasné odôvodnenie. Alcoa tvrdí, že sa Súd prvého stupňa dopustil nesprávneho právneho posúdenia keď určil, že Komisia mohla začať formálne konanie bez toho, aby preskúmala, či je predchádzajúci rozbor v rozhodnutí z roku 1996 neplatný. So skorším zistením Komisie, že dané opatrenie nepredstavovalo pomoc, súvisí otázka, aký postup by sa mal uplatniť v prípade, že sa Komisia rozhodne vec opäť preskúmať a začať formálne konanie vo vzťahu k danému opatreniu. Tak z uplatniteľných procesných predpisov, ako zo základných zásad právnej istoty a ochrany legitímnej dôvery vyplýva, že za takýchto okolností sa musí uplatniť postup preskúmania existujúcej pomoci. Súd prvého stupňa sa údajne dopustil nesprávneho právneho posúdenia, keď rozhodol, že Komisia správne v rámci vyšetrovania sadzieb spoločnosti Alcoa postupovala v súlade s postupom pre novú pomoc.


title: Rozsudok Súdu z 27. júna 2014 vo veci E-26/13 – Islandský štát/Atli Gunnarsson (Voľný pohyb osôb – článok 28 Dohody o EHP – Smernica 2004/38/ES – Smernica 90/365/EHS – Právo na pobyt – Právo odsťahovať sa z domovského štátu – Nevýhodnejšie daňové zaobchádzanie)

text:
               26.2.2015

               SK

               Úradný vestník Európskej únie

               C 68/3

         ROZSUDOK SÚDU
   z 27. júna 2014
   vo veci E-26/13
   Islandský štát/Atli Gunnarsson
   (Voľný pohyb osôb – článok 28 Dohody o EHP – Smernica 2004/38/ES – Smernica 90/365/EHS – Právo na pobyt – Právo odsťahovať sa z domovského štátu – Nevýhodnejšie daňové zaobchádzanie)
   (2015/C 68/03)
   Vo veci E-26/13 Islandský štát/Atli Gunnarsson – ŽIADOSŤ o výklad článku 28 Dohody o EHP a článku 7 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov na Súd EZVO podaná Najvyšším súdom Islandu (Hæstiréttur Íslands) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 27. júna 2014 rozsudok, ktorého výroková časť znie takto:
   Skutočnosť, že členský štát EPH neumožňuje manželom, ktorí sa presťahovali do iného členského štátu EPH, aby v súvislosti so stanovením dane z príjmu spojili svoje osobné daňové úľavy, pričom keby žili vo svojom domovskom štáte, mali by na spojenie svojich osobných daňových úľav nárok, a to v situácii, keď jeden z nich poberá dôchodok z domovského štátu, ktorý predstavuje celý alebo takmer celý príjem danej osoby, zatiaľ čo druhý partner nemá žiadny príjem, nie je zlučiteľná s článkom 1 smernice 90/365/EHS a článkom 7 ods. 1 písm. b) a d) smernice 2004/38/ES.


title: Vec T-214/10: Žaloba podaná 7. mája 2010 — Moselland/ÚHVT — Renta Siete (DIVINUS)

text:
               17.7.2010

               SK

               Úradný vestník Európskej únie

               C 195/23

         Žaloba podaná 7. mája 2010 — Moselland/ÚHVT — Renta Siete (DIVINUS)
   (Vec T-214/10)
   2010/C 195/37
   Jazyk žaloby: nemčina

      Účastníci konania

      Žalobca: Moselland eG — Winzergenossenschaft (Bernkastel-Kues, Nemecko) (v zastúpení: M. Dippelhofer, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Renta Siete, SL (Albacete, Španielsko)

      Návrhy žalobcu

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 22. februára 2010 vo veci R 1204/2009-2,

               —

               zaviazať Úrad pre harmonizáciu vnútorného trhu (ochranné známky a vzory) na náhradu trov konania vrátane trov konania pred odvolacím senátom.

      Žalobné dôvody a hlavné tvrdenia

      Prihlasovateľ ochrannej známky Spoločenstva: Renta Siete, SL.

      Prihlasovaná ochranná známka Spoločenstva: slovná ochranná známka „DIVINUS“ pre tovary a služby zaradené do tried 30, 33 a 35.

      Majiteľ ochrannej známky alebo označenia, ktoré je základom námietky: žalobca.

      Ochranná známka alebo označenie, ktoré je základom námietky: národná obrazová ochranná známka, ktorá zahŕňa slovné prvky „Moselland Divinum“ pre tovary zaradené do triedy 33.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 76 ods. 2 nariadenia (ES) č. 207/2009 (1), ako aj pravidla 19 ods. 2 a pravidla 20 ods. 1 nariadenia (ES) 2868/95 (2), keďže sa odvolací senát nezaoberal riadne a/alebo dostatočne dôkazom existencie skorších práv, porušenie článku 76 ods. 1 druhej vety nariadenia (ES) č. 207/2009, keďže sa odvolací senát neobmedzil na zhodnotenie dôkazných prostriedkov, ktoré predložil žalobca, porušenie článku 78 ods. 1, 3 a 4 nariadenia (ES) 207/2009 z dôvodu nedostatočného posúdenia dôkazov a z dôvodu, že sa odvolací senát uspokojil so získaním informácie napriek tomu, že mu bol predložený protichodný dôkaz k tejto získanej informácii, ďalej porušenie článku 75 druhej vety nariadenia (ES) č. 207/2009, pretože odvolací senát neposkytol žalobcovi možnosť vyjadriť sa ku skutočnostiam zhromaždeným z úradnej povinnosti, porušenie pravidla 50 ods. 1 nariadenia (ES) č. 2868/95, pretože odvolací senát neprávom nepovažoval predloženie oznámenia o prijatí za dostatočný dôkaz toho, že dokumenty boli doručené včas, porušenie pravidla 50 ods. 1 tretej vety nariadenia (ES) č. 2868/95 z dôvodu zneužitia právomoci a nakoniec porušenie pravidla 51 písm. b) nariadenia (ES) č. 2868/95, pretože odvolací senát neprávom nevrátil poplatok za odvolanie.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).

      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).


title: Vec T-340/02: Uznesenie Súdu prvého stupňa z  13. júla 2006 – Wijsmuller/Komisia

text:
               16.9.2006

               SK

               Úradný vestník Európskej únie

               C 224/53

         Uznesenie Súdu prvého stupňa z 13. júla 2006 – Wijsmuller/Komisia
   (Vec T-340/02) (1)

   (2006/C 224/114)

      Jazyk konania: holandčina

   Predseda tretej rozšírenej komory nariadil výmaz veci.

      (1)  Ú. v. ES C 19, 25.1.2003.


title: Vec C-241/08: Žaloba podaná 2. júna 2008 – Komisia Európskych spoločenstiev/Francúzska republika

text:
               2.8.2008

               SK

               Úradný vestník Európskej únie

               C 197/15

         Žaloba podaná 2. júna 2008 – Komisia Európskych spoločenstiev/Francúzska republika
   (Vec C-241/08)
   (2008/C 197/25)
   Jazyk konania: francúzština
   Účastníci konania

      Žalobkyňa: Komisia Európskych spoločenstiev (v zastúpení: D. Recchia a J.-B. Laignelot, splnomocnení zástupcovia)

      Žalovaná: Francúzska republika
   Návrhy žalobkyne

               —

               určiť, že Francúzska republika si tým, že neprijala všetky zákony alebo iné právne predpisy potrebné na správne prebratie článku 6 ods. 2 a 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (1), nesplnila povinnosti, ktoré jej vyplývajú z tejto smernice,

               —

               zaviazať Francúzsku republiku na náhradu trov konania.

         Žalobné dôvody a hlavné tvrdenia
   Komisia vznáša dve výhrady na podporu svojej žaloby týkajúce sa porušenia článku 6 ods. 2 a 3 smernice 92/43/EHS z 21. mája 1992 (ďalej len „smernica o biotopoch“).
   Žalobkyňa svojou prvou výhradou zdôrazňuje výslovný charakter článku 6 ods. 2 smernice o biotopoch, ktorý zakazuje každé poškodenie chránených biotopov. Zavedenie pojmu „významný vplyv“ do vnútroštátnej právnej úpravy na obmedzenie uplatňovania citovaného ustanovenia na určité ľudské činnosti nie je odôvodnené. Rovnako nemôže vnútroštátny zákonodarca kategoricky tvrdiť, že určité činnosti, ako lov a rybolov, „nespôsobujú rušenie“ v lokalitách „Natura 2000“, aj keď sú vykonávané dočasne alebo v rámci účinnej vnútroštátnej právnej úpravy.
   Svojou druhou výhradou Komisia najmä zdôrazňuje, že ustanovenie článku 6 ods. 3 smernice o biotopoch požaduje, aby všetky plány a projekty, ktoré priamo nesúvisia so správou lokality alebo nie sú pre ňu potrebné, podliehali primeranému posúdeniu okrem úzko vykladaných prípadov. Právna úprava žalovanej je vo vzťahu k právu Spoločenstva problematická v rozsahu, v ktorom systematicky oslobodzuje práce, stavby a úpravy stanovené na základe zmlúv „Natura 2000“ od konania o posudzovaní vplyvov na životné prostredie.
   Komisia ešte zdôrazňuje, že podľa francúzskeho práva existujú projekty, ktoré nepodliehajú povoleniu ani úradnému schváleniu a ktoré v dôsledku toho unikajú posudzovaciemu konaniu. Pritom majú niektoré projekty významný dosah na lokality „Natura 2000“ vzhľadom na cieľ ochrany druhov.
   Podľa Komisie musí vnútroštátna právna úprava napokon jasne uložiť žiadateľom povinnosť skúmať náhradné riešenia v prípade negatívneho posúdenia vplyvov projektu alebo plánu správy takejto lokality.

      (1)  Ú. v. ES L 206, s. 7; Mim. vyd. 15/002, s. 102.


title: Vec F-29/08: Žaloba podaná 3. marca 2008 – Y/Komisia

text:
               9.5.2008

               SK

               Úradný vestník Európskej únie

               C 116/35

         Žaloba podaná 3. marca 2008 – Y/Komisia
   (Vec F-29/08)
   (2008/C 116/69)
   Jazyk konania: francúzština
   Účastníci konania

      Žalobca: Y (Brusel, Belgicko) (v zastúpení: N. Lhoëst, advokát)

      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia orgánu oprávneného na uzatvorenie pracovnej zmluvy z 24. mája 2007 o prepustení žalobcu, ako zamestnanca zamestnaného na základe zmluvy, z dôvodu jeho údajne nedostatočného výkonu v službe a náhrada majetkovej a nemajetkovej ujmy
   Návrhy žalobcu

               —

               zrušiť rozhodnutie orgánu oprávneného na uzatvorenie pracovnej zmluvy prijaté 24. mája 2007 a týkajúce sa prepustenia žalobcu ako zamestnanca zamestnaného na základe zmluvy,

               —

               v potrebnom rozsahu zrušiť explicitné rozhodnutie Komisie zo 16. novembra 2007 o zamietnutí sťažnosti, ktorú žalobca podal podľa článku 90 ods. 2 služobného poriadku dňa 31. augusta 2007,

               —

               zaviazať Komisiu na úhradu mzdy žalobcu, ktorú by naďalej poberal, ak by orgán oprávnený na uzatvorenie pracovnej zmluvy neukončil jeho zmluvu predčasne a protiprávne, ako aj všetkých ostatných príspevkov, o ktoré by mohol žiadať,

               —

               zaviazať Komisiu na úhradu žalobcovi náhrady škody stanovenej na 500 000 eur, ako nemajetkovej ujmy, s výhradou jej zvýšenia v priebehu konania,

               —

               zaviazať Komisiu Európskych spoločenstiev na náhradu trov konania.


title: Výmaz veci T-236/99

text:
               25.9.2004

               SK

               Úradný vestník Európskej únie

               C 239/27

         Výmaz veci T-236/99 (1)

   (2004/C 239/59)

      (Jazyk konania: holandčina)

   Uznesením zo 4. mája 2004 predseda druhej komory Súdu prvého stupňa Európskych spoločenstiev nariadil výmaz veci T-236/99: Direcks Service Station Bocholtz B.V., ktorú v konaní podporuje Holandské kráľovstvo proti Komisii Európskych spoločenstiev.

      (1)  Ú. v. ES C 47 z 19.2.2000


title: Vec T-268/13: Rozsudok Všeobecného súdu z 21. októbra 2014 – Talianska republika/Komisia („Nevykonanie rozsudku Súdneho dvora určujúceho nesplnenie povinnosti — Penále — Rozhodnutie o úhrade penále — Povinnosť vymáhania — Podniky v konkurznom konaní — Predmet konkurzných konaní vo veci samej — Náležitá starostlivosť — Dôkazné bremeno“)

text:
               1.12.2014

               SK

               Úradný vestník Európskej únie

               C 431/19

         Rozsudok Všeobecného súdu z 21. októbra 2014 – Talianska republika/Komisia
   (Vec T-268/13) (1)

   ((„Nevykonanie rozsudku Súdneho dvora určujúceho nesplnenie povinnosti - Penále - Rozhodnutie o úhrade penále - Povinnosť vymáhania - Podniky v konkurznom konaní - Predmet konkurzných konaní vo veci samej - Náležitá starostlivosť - Dôkazné bremeno“))
   (2014/C 431/32)
   Jazyk konania: taliančina

      Účastníci konania

      Žalobkyňa: Talianska republika (v zastúpení: G. Palmieri, splnomocnený zástupca, za právnej pomoci S. Fiorentino, avvocato dello Stato)

      Žalovaná: Európska komisia (v zastúpení: V. Di Bucci, G. Conte a B. Stromsky, splnomocnení zástupcovia)

      Predmet veci

   Návrh na zrušenie rozhodnutia Komisie C (2013) 1264 final zo 7. marca 2013, ktorým nariadila Talianskej republike zaplatiť na účet „Vlastné zdroje Európskej únie“ sumu vo výške 1 6 5 33  000 eur ako penále

      Výrok rozsudku

               1.

               Žaloba sa zamieta.

               2.

               Talianska republika je povinná nahradiť trovy konania.

      (1)  Ú. v. EÚ C 207, 20.7.2013.


title: Vec C-215/09: Rozsudok Súdneho dvora (tretia komora) z  22. decembra 2010 (návrh na začatie prejudiciálneho konania, ktorý podal Markkinaoikeus — Fínsko) — Mehiläinen Oy, Terveystalo Healthcare Oy, pôvodne Suomen Terveystalo Oyj/Oulun kaupunki (Verejné zákazky na služby — Smernica 2004/18/ES — Zmiešaná zmluva — Zmluva uzavretá medzi verejným obstarávateľom a od neho nezávislou súkromnou spoločnosťou — Založenie spoločného podniku s rovnakou účasťou poskytujúceho zdravotnícke služby — Záväzok obchodných partnerov využívať v prechodnom štvorročnom období zdravotnícke služby spoločného podniku, ktoré musia poskytovať svojim zamestnancom)

text:
               26.2.2011

               SK

               Úradný vestník Európskej únie

               C 63/4

         Rozsudok Súdneho dvora (tretia komora) z 22. decembra 2010 (návrh na začatie prejudiciálneho konania, ktorý podal Markkinaoikeus — Fínsko) — Mehiläinen Oy, Terveystalo Healthcare Oy, pôvodne Suomen Terveystalo Oyj/Oulun kaupunki
   (Vec C-215/09) (1)

   (Verejné zákazky na služby - Smernica 2004/18/ES - Zmiešaná zmluva - Zmluva uzavretá medzi verejným obstarávateľom a od neho nezávislou súkromnou spoločnosťou - Založenie spoločného podniku s rovnakou účasťou poskytujúceho zdravotnícke služby - Záväzok obchodných partnerov využívať v prechodnom štvorročnom období zdravotnícke služby spoločného podniku, ktoré musia poskytovať svojim zamestnancom)
   2011/C 63/07
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Markkinaoikeus

      Účastníci konania pred vnútroštátnym súdom

      Žalobkyne: Mehiläinen Oy, Terveystalo Healthcare Oy, pôvodne Suomen Terveystalo Oyj

      Žalovaný: Oulun kaupunki

      Predmet veci

   Návrh na začatie prejudiciálneho konania — Markkinaoikeus — Výklad článku 1 ods. 2 písm. a) a d) smernice Európskeho parlamentu a Rady 2004/18/ES o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Zmluva medzi obcou a nezávislou súkromnou spoločnosťou stanovujúca založenie spoločného podniku, v ktorom majú obaja rovnaký obchodný podiel, a na ktorý sa prevedú ich činnosti v oblasti zdravia a vhodných pracovných podmienok — Zmluva, ktorou sa obec a súkromná spoločnosť zaväzujú využívať počas prechodného obdobia služby nového spoločného podniku v oblasti zdravia a vhodných pracovných podmienok pre príslušných zamestnancov

      Výrok rozsudku

   Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby sa má vykladať v tom zmysle, že ak verejný obstarávateľ uzavrie so súkromnou od neho nezávislou spoločnosťou zmluvu, ktorej cieľom je založenie spoločného podniku vo forme akciovej spoločnosti na účely poskytovania služieb v oblasti zdravia a vhodných pracovných podmienok, sa zadanie zákazky uvedeným verejným obstarávateľom, ktorá sa týka služieb určených jeho vlastným zamestnancom, ktorej hodnota prekračuje prah stanovený touto smernicou a ktorá je oddeliteľná od zmluvy zakladajúcej túto spoločnosť, musí uskutočniť v súlade s ustanoveniami tejto smernice, ktoré sa uplatňujú na služby patriace do jej prílohy II B.

      (1)  Ú. v. EÚ C 193, 15.8.2009.


title: Vec C-216/06: Uznesenie predsedu Súdneho dvora z 22. novembra 2006 – Komisia Európskych spoločenstiev/Španielske kráľovstvo

text:
               30.12.2006

               SK

               Úradný vestník Európskej únie

               C 331/26

         Uznesenie predsedu Súdneho dvora z 22. novembra 2006 – Komisia Európskych spoločenstiev/Španielske kráľovstvo
   (Vec C-216/06) (1)

   (2006/C 331/55)

      Jazyk konania: španielčina

   Predseda Súdneho dvora nariadil výmaz veci.

      (1)  Ú. v. EÚ C 165, 15.7.2006.


title: Vec T-317/03: Rozsudok Súdu prvého stupňa z  26. januára 2006  – Volkswagen/ÚHVT ( Ochranná známka Spoločenstva — Námietkové konanie — Prihláška slovnej ochrannej známky Spoločenstva Variant — Skoršia národná slovná ochranná známka DERBIVARIANT — Zamietnutie zápisu odvolacím senátom — Pravdepodobnosť zámeny — Článok 74 ods. 1 a článok 8 ods. 1 písm. b) nariadenia (ES) č. 40/94 )

text:
               25.3.2006

               SK

               Úradný vestník Európskej únie

               C 74/17

         Rozsudok Súdu prvého stupňa z 26. januára 2006 – Volkswagen/ÚHVT
   (Vec T-317/03) (1)

   („Ochranná známka Spoločenstva - Námietkové konanie - Prihláška slovnej ochrannej známky Spoločenstva Variant - Skoršia národná slovná ochranná známka DERBIVARIANT - Zamietnutie zápisu odvolacím senátom - Pravdepodobnosť zámeny - Článok 74 ods. 1 a článok 8 ods. 1 písm. b) nariadenia (ES) č. 40/94“)
   (2006/C 74/33)
   Jazyk konania: nemčina
   Účastníci konania

      Žalobca: Volkswagen AG (Wolfsburg, Nemecko) (v zastúpení: S. Risthaus, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Weberndörfer a G. Schneider, splnomocnení zástupcovia)

      Ďalší účastník konania pred odvolacím senátom: Nacional Motor, SA (Martorelles, Španielsko)
   Predmet veci
   Žaloba podaná proti rozhodnutiu štvrtého odvolacieho senátu ÚHVT zo 17. júna 2003 (vec R 610/2004-4) týkajúceho sa námietkového konania medzi Nacional Motor, SA a Volkswagen AG
   Výrok rozsudku

               1.

               Bod 2 výroku rozhodnutia štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 17. júna 2003 (vec R 610/2001-4) sa zrušuje v rozsahu, v akom zamieta prihlášku slovného označenia Variant ako ochrannej známky Spoločenstva pre iné výrobky a služby ako tie, ktoré patria do tried 7, 12 a 37.

               2.

               V zostávajúcej časti sa žaloba zamieta.

               3.

               Žalobca je povinný nahradiť trovy konania.

      (1)  Ú. v. EÚ C 304, 13.12.2003; Mim. vyd. 17/001, s. 146.


title: Vec C-27/16: Uznesenie Súdneho dvora (ôsma komora) z 8. decembra 2016 (návrh na začatie prejudiciálneho konania, ktorý podal Administrativen sad Sofia-grad – Bulharsko) – Angel Marinkov/Predsedatel na Darzhavna agentsia za balgarite v chuzhbina (Návrh na začatie prejudiciálneho konania — Článok 53 ods. 2 Rokovacieho poriadku Súdneho dvora — Smernice 2000/78/ES a 2006/54/ES — Pôsobnosť — Zjavná neprípustnosť — Charta základných práv Európskej únie — Vykonanie práva Únie — Neexistencia — Zjavný nedostatok právomoci)

text:
               20.3.2017

               SK

               Úradný vestník Európskej únie

               C 86/2

         Uznesenie Súdneho dvora (ôsma komora) z 8. decembra 2016 (návrh na začatie prejudiciálneho konania, ktorý podal Administrativen sad Sofia-grad – Bulharsko) – Angel Marinkov/Predsedatel na Darzhavna agentsia za balgarite v chuzhbina
   (Vec C-27/16) (1)

   ((Návrh na začatie prejudiciálneho konania - Článok 53 ods. 2 Rokovacieho poriadku Súdneho dvora - Smernice 2000/78/ES a 2006/54/ES - Pôsobnosť - Zjavná neprípustnosť - Charta základných práv Európskej únie - Vykonanie práva Únie - Neexistencia - Zjavný nedostatok právomoci))
   (2017/C 086/02)
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Administrativen sad Sofia-grad

      Účastníci konania

      Žalobca: Angel Marinkov

      Žalovaný: Predsedatel na Darzhavna agentsia za balgarite v chuzhbina

      Výrok

   Návrh na začatie prejudiciálneho konania, ktorý podal Administrativen sad Sofia-grad (správny súd mesta Sofia, Bulharsko) rozhodnutím z 28. decembra 2015, je zjavne neprípustný v rozsahu, v akom sa týka smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, a smernice Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania.
   Súdny dvor zjavne nemá právomoc odpovedať na položené otázky v rozsahu, v akom sa týkajú článkov 30 a 47 ako aj článku 52 ods. 1 Charty základných práv Európskej únie.

      (1)  Ú. v. EÚ C 111, 29.3.2016.


title: Vec T-194/12: Uznesenie Všeobecného súdu z  27. marca 2013 — Advance Magazine Publishers/ÚHVT — Bauer Consumer Media (GOLF WORLD)

text:
               18.5.2013

               SK

               Úradný vestník Európskej únie

               C 141/26

         Uznesenie Všeobecného súdu z 27. marca 2013 — Advance Magazine Publishers/ÚHVT — Bauer Consumer Media (GOLF WORLD)
   (Vec T-194/12) (1)

   2013/C 141/50
   Jazyk konania: angličtina
   Predseda šiestej komory nariadil výmaz veci.

      (1)  Ú. v. EÚ C 209, 14.7.2012.


title: Vec C-371/11: Návrh na začatie prejudiciálneho konania, ktorý podal Hof van Beroep te Gent (Belgicko) 13. júla 2011 — Punch Graphix Prepress Belgium NV/Belgické kráľovstvo

text:
               24.9.2011

               SK

               Úradný vestník Európskej únie

               C 282/11

         Návrh na začatie prejudiciálneho konania, ktorý podal Hof van Beroep te Gent (Belgicko) 13. júla 2011 — Punch Graphix Prepress Belgium NV/Belgické kráľovstvo
   (Vec C-371/11)
   2011/C 282/22
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hof van Beroep te Gent

      Účastníci konania pred vnútroštátnym súdom

      Odvolateľka: Punch Graphix Prepress Belgium NV

      Odporca: Belgické kráľovstvo

      Prejudiciálna otázka

   Môžu vnútroštátne daňové orgány vylúčiť uplatnenie článku 4 ods. 1 smernice Rady 90/435/EHS (1) z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch na základe ustanovenia, ktoré sa nachádza v danom článku a podľa ktorého sa článok nevzťahuje na likvidáciu dcérskej spoločnosti, a to tým, že sa odvolajú na vnútroštátne ustanovenie (v predmetnom prípade na článok 210 WIB’92), ktoré zlúčenie, pri ktorom skutočne nedochádza k likvidácii dcérskej spoločnosti, zrovnoprávňuje s fúziou, pri ktorej sa uvedená likvidácia dcérskej spoločnosti uskutoční?

      (1)  Ú. v. ES L 225, s. 6; Mim. vyd. 09/001, s. 147.


title: Uznesenie predsedu zo 7. októbra 2015 v spojených veciach E-8/15 a E-9/15, Financial Services and Compensation Scheme Limited/The Depositors' and Investors' Guarantee Fund a De Nederlandsche Bank N.V./The Depositors' and Investors' Guarantee Fund

text:
               8.12.2016

               SK

               Úradný vestník Európskej únie

               C 457/12

         UZNESENIE PREDSEDU
   zo 7. októbra 2015
   v spojených veciach E-8/15 a E-9/15,
   Financial Services and Compensation Scheme Limited/The Depositors' and Investors' Guarantee Fund a De Nederlandsche Bank N.V./The Depositors' and Investors' Guarantee Fund
   (2016/C 457/09)
   Žiadosti o poradné stanoviská na Súd EZVO podané Héraðsdómur Reykjavíkur (okresným súdom v Reykjavíku) podľa článku 34 Dohody medzi štátmi EZVO o zriadení dozorného úradu a súdu, predseda Súdu EZVO vydal 7. októbra 2015 uznesenie, ktorého výroková časť znie takto:
   spojené veci E-8/15 a E-9/15 sú vymazané z registra.


title: Vec C-120/05: Návrh na začatie prejudiciálneho konania podaný uznesením Finanzgericht Hamburg z 2. marca 2005, ktorý súvisí s konaním: Heinrich Schulze GmbH & Co. KG i.L, zastúpená likvidátorom Ravensberger Honig GmbH proti Hauptzollamt Hamburg-Jonas

text:
               11.6.2005

               SK

               Úradný vestník Európskej únie

               C 143/16

         Návrh na začatie prejudiciálneho konania podaný uznesením Finanzgericht Hamburg z 2. marca 2005, ktorý súvisí s konaním: Heinrich Schulze GmbH & Co. KG i.L, zastúpená likvidátorom Ravensberger Honig GmbH proti Hauptzollamt Hamburg-Jonas
   (Vec C-120/05)
   (2005/C 143/23)
   Jazyk konania: nemčina
   Finanzgericht Hamburg (Finančný súd Hamburg) (Nemecko) podal uznesením z 2. marca 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Heinrich Schulze GmbH & Co. KG i.L, zastúpená likvidátorom Ravensberger Honig GmbH proti Hauptzollamt Hamburg-Jonas a bol doručený kancelárii Súdneho dvora 15. marca 2005.
   Finanzgericht Hamburg žiada Súdny dvor, aby rozhodol o nasledujúcich otázkach:

               Je možné nebrať do úvahy potrebu listinného dôkazu ustanoveného článkom 7 ods. 1 tretím pododsekom nariadenia č. 1222/94 (1) a umožniť vývozcovi, aby predostrel iné dôkazy týkajúce sa výrobkov skutočne použitých na výrobu vyvážaných tovarov v prípade, ak (už) nemôže predložiť dokumenty týkajúce sa výroby z dôvodu vyššej moci?

               Vedie zohľadnenie vyššej moci tiež k zníženiu dôkaznej povinnosti v tom zmysle, že vývozca je povinný len predložiť hodnoverný dôkaz alebo vierohodnú indíciu pokiaľ ide o výrobky skutočne použité na výrobu vyvážaných tovarov?

      (1)  Ú. v. ES L 136, s. 5


               10.3.2005

               SK

               Úradný vestník Európskej únie

               C 60/26

         Žaloba podaná 11. januára 2005 Dozorným orgánom EZVO voči Nórskemu kráľovstvu
   (Prípad E-1/05)
   (2005/C 60/10)
   Žaloba voči Nórskemu kráľovstvu bola podaná na Súdny dvor EZVO 11. januára 2005 Dozorným orgánom EZVO, v zastúpení Niels Fenger a Per Andreas Bjørgan, splnomocnení zástupcovia Dozorného orgánu EZVO, 35, Rue Belliard, B-1040 Brusel.
   Navrhovateľ požaduje, aby Súdny dvor:

               1.

               vyhlásil, že udržiavaním v platnosti požiadavky týkajúcej sa úhrady nákladov na uzatvorenie zmluvy vopred, podľa článku 3 ods. 2 nórskeho nariadenia č. 1167 z 21. novembra 1989 o alokácii nákladov, strát, príjmov, finančných prostriedkov atď. medzi poisťovacím koncernom a medzi pobočkami a zastúpeniami poisťovne a podľa článku 10 nórskeho nariadenia č. 827 z 22. septembra 1995 o poisťovacích službách a zriaďovaní pobočiek poisťovne so sídlom v inom štáte EHP, Nórske kráľovstvo nesplnilo svoj záväzok podľa článku 33 právneho aktu uvedeného v bode 11 prílohy IX k Dohode o Európskom hospodárskom priestore (smernica Európskeho parlamentu a Rady č. 2002/83/ES o životnom poistení) upraveného protokolom 1 k Dohode o EHP; a

               2.

               nariadil Nórskemu kráľovstvu uhradiť súdne trovy.

         Právna a skutková podstata veci a právne odôvodnenie:

               —

               Podľa článku 33 smernice členský štát záväzku „nebude brániť poistníkovi v uzavretí zmluvy s poisťovňou, ktorej bolo udelené povolenie podľa podmienok článku 4, pokiaľ to nie je v rozpore s právnymi predpismi na ochranu všeobecných záujmov v členskom štáte záväzku“.

               —

               V preambule smernice sa uvádza, že: „V rámci interného trhu je v záujme držiteľov poistenia, aby mali prístup k najširšiemu možnému rozsahu poisťovacích produktov dostupných v Spoločenstve, aby si mohli vybrať ten, ktorý sa najlepšie hodí pre ich potreby. […] Na vnútornom trhu s poistením spotrebiteľ bude mať širší a variovanejší výber zmlúv“.

               —

               Podľa článku 10 nórskeho nariadenia č. 827 z 22. septembra 1995 sú zahraničné poisťovne, ak chcú obchodovať so svojimi produktmi v Nórsku, povinné vypočítať a požadovať úhradu nákladov na uzatvorenie zmluvy v súlade s článkom 3 ods. 2 nariadenia č. 1167 z 21. novembra 1989.

               —

               Táto požiadavka obmedzuje spotrebiteľov výber, pretože bráni držiteľom poistenia v Nórsku uzatvoriť zmluvu s poisťovňou, ktorá si náklady na uzatvorenie zmluvy časovo rozloží.

               —

               Toto ustanovenie okrem toho obmedzuje poskytovanie rozličných poisťovacích služieb, keďže poisťovne, ktorým bolo udelené povolenie v iných štátoch EHP, môžu mať prekážky v obchodovaní so svojimi produktmi v Nórsku.


title: Vec C-661/16: Návrh na začatie prejudiciálneho konania, ktorý podal Bundesfinanzhof (Nemecko) 21. decembra 2016 – Finanzamt Göppingen/Erich Wirtl

text:
               20.3.2017

               SK

               Úradný vestník Európskej únie

               C 86/13

         Návrh na začatie prejudiciálneho konania, ktorý podal Bundesfinanzhof (Nemecko) 21. decembra 2016 – Finanzamt Göppingen/Erich Wirtl
   (Vec C-661/16)
   (2017/C 086/16)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobca a odporca v konaní o opravnom prostriedku „Revison“: Erich Wirtl

      Žalovaný a navrhovateľ v konaní o opravnom prostriedku „Revison“: Finanzamt Göppingen

      Prejudiciálne otázky

               1.

               Podľa rozsudku Súdneho dvora Európskej únie z 13. marca 2014 vo veci FIRIN, C-107/13 (1) sa odpočítanie dane z preddavku neuplatní, ak je v čase zaplatenia preddavku neisté, či dôjde k vzniku zdaniteľnej udalosti. Má sa táto otázka posudzovať na základe objektívnych skutkových okolností alebo z objektivizovaného pohľadu poskytovateľa preddavku?

               2.

               Má sa rozsudok Súdneho dvora Európskej únie vo veci FIRIN vykladať v tom zmysle, že podľa práva Únie úprava odpočítania dane, ktoré poskytovateľ preddavku vykonal v súvislosti s faktúrou vystavenou za dodanie tovaru, nie je podmienená vrátením poskytnutého preddavku, ak sa takéto dodanie napokon neuskutoční?

               3.

               V prípade kladnej odpovede na predchádzajúcu otázku: umožňuje článok 186 smernice Rady 2006/112/ES z 28. novembra 2006 o spoločnom systéme dane z pridanej hodnoty (smernica o DPH) (2), ktorý upravuje oprávnenie členských štátov stanoviť pravidlá vykonania úpravy podľa článku 185 smernice o DPH, členskému štátu, akým je Nemecká spolková republika, aby vo svojej vnútroštátnej právnej úprave stanovil požiadavku, v zmysle ktorej sa daňový základ zníži až v okamihu vrátenia preddavku, a preto sa povinnosť zaplatiť DPH a odpočítanie dane upravia v rovnakom čase a za rovnakých podmienok?

      (1)  ECLI:EU:2014:151.

      (2)  Ú. v. EÚ L 347, s. 1.


title: Vec C-300/10: Návrh na začatie prejudiciálneho konania, ktorý podal Tribunal da Relação de Guimarães (Portugalsko) 17. júna 2010 — Vítor Hugo Marques Almeida/Companhia de Seguros Fidelidade-Mundial, SA, Jorge Manuel da Cunha Carvalheira, Paulo Manuel Carvalheira, Fundo de Garantia Automóvel

text:
               28.8.2010

               SK

               Úradný vestník Európskej únie

               C 234/26

         Návrh na začatie prejudiciálneho konania, ktorý podal Tribunal da Relação de Guimarães (Portugalsko) 17. júna 2010 — Vítor Hugo Marques Almeida/Companhia de Seguros Fidelidade-Mundial, SA, Jorge Manuel da Cunha Carvalheira, Paulo Manuel Carvalheira, Fundo de Garantia Automóvel
   (Vec C-300/10)
   ()
   2010/C 234/42
   Jazyk konania: portugalčina

      Vnútroštátny súd, ktorý podal návrh na začatie prejudiciálneho konania

   Tribunal da Relação de Guimarães

      Účastníci konania pred vnútroštátnym súdom

      Odvolateľ: Vítor Hugo Marques Almeida

      Odporcovia: Companhia de Seguros Fidelidade-Mundial, SA, Jorge Manuel da Cunha Carvalheira, Paulo Manuel Carvalheira, Fundo de Garantia Automóvel

      Prejudiciálne otázky

               a)

               Majú sa ustanovenia článku 3 ods. 1 prvej smernice (72/166/EHS) (1), článku 2 ods. 1 Druhej smernice (84/5/EHS) (2) a článkov 1 a 1a Tretej smernice (90/232/EHS) (3) vykladať v tom zmysle, že bránia tomu, aby vnútroštátne občianske právo, najmä prostredníctvom ustanovení článku 503 ods. 1 a článkov 504, 505 a 570 Občianskeho zákonníka, stanovovalo, že v prípade zrážky dvoch vozidiel, ktorá nebola zavinená žiadnym z vodičov a v dôsledku ktorej vznikla cestujúcemu v jednom z týchto vozidiel (poškodený, ktorý sa domáha náhrady škody) ujma na zdraví, sa má náhrada škody, ktorej sa poškodený domáha, odoprieť alebo obmedziť z dôvodu, že tento cestujúci prispel k vzniku škody tým, že na prednom sedadle spolujazdca vo vozidle nemal v rozpore s vnútroštátnymi predpismi zapnutý bezpečnostný pás;

               b)

               pričom bolo preukázané, že pri zrážke týchto dvoch vozidiel cestujúci hlavou prudko narazil do čelného skla a rozbil ho, v dôsledku čoho utrpel hlboké rezné rany na hlave a na tvári;

               c)

               a vzhľadom na to, že keďže jedno zo zúčastnených vozidiel v čase nehody nebolo platne a účinne poistené u žiadneho poisťovateľa, v konaní je okrem poisťovateľa druhého zúčastneného vozidla žalovaný aj vlastník nepoisteného vozidla, jeho vodič a Fundo de Garantia Automóvel, ktorí vzhľadom na to, že ide o objektívnu zodpovednosť, môžu zodpovedať spoločne a nerozdielne za zaplatenie tejto náhrady škody?

      (1)  Smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (Ú. v. ES L 103, s. 1; Mim. vyd. 06/001, s. 10).

      (2)  Druhá Smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 8, 1984, s. 17; Mim. vyd. 06/007, s. 3).

      (3)  Tretia smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (Ú. v. ES L 129, s. 33; Mim. vyd. 06/001, s. 249).


title: Výmaz veci C-21/04

text:
               18.12.2004

               SK

               Úradný vestník Európskej únie

               C 314/11

         Výmaz veci C-21/04 (1)

   (2004/C 314/27)
   Uznesením z 8. septembra 2004 predseda piatej komory Súdneho dvora Európskych spoločenstiev nariadil výmaz veci C-21/04: Komisia Európskych spoločenstiev proti Írsku.

      (1)  Ú. v. EÚ C 59 zo 6. 3. 2004


title: Rozsudok Súdu prvého stupňa z 30. novembra 2004 vo veci T-168/02, IFAW Internationaler Tierschutz-Fonds gGmbH proti Komisii Európskych spoločenstiev (Žaloba o neplatnosť — Prístup k dokumentom — Nariadenie (ES) č. 1049/2001 — Článok 4 ods. 5 — Nezverejnenie dokumentu pochádzajúceho z členského štátu bez predchádzajúceho súhlasu tohto štátu)

text:
               5.2.2005

               SK

               Úradný vestník Európskej únie

               C 31/19

      ROZSUDOK SÚDU PRVÉHO STUPŇA

   z 30. novembra 2004
   vo veci T-168/02, IFAW Internationaler Tierschutz-Fonds gGmbH proti Komisii Európskych spoločenstiev (1)

   (Žaloba o neplatnosť - Prístup k dokumentom - Nariadenie (ES) č. 1049/2001 - Článok 4 ods. 5 - Nezverejnenie dokumentu pochádzajúceho z členského štátu bez predchádzajúceho súhlasu tohto štátu)
   (2005/C 31/37)
   Jazyk konania: angličtina
   Vo veci T-168/02, IFAW Internationaler Tierschutz-Fonds gGmbH, so sídlom v Hamburgu (Nemecko), v zastúpení: S. Crosby, solicitor, ktorého v konaní podporuje Holandské kráľovstvo (splnomocnení zástupcovia: H. Sevenster, S. Terstal, N. Bel a C. Wissels, ktorí si zvolili adresu na doručovanie v Luxemburgu), Švédske kráľovstvo (splnomocnení zástupcovia: A. Kruse a K. Wistrand, ktorí si zvolili adresu na doručovanie v Luxemburgu) a Dánske kráľovstvo (splnomocnení zástupcovia: pôvodne J. Bering Liisberg, potom J. Molde, ktorí si zvolili adresu na doručovanie v Luxemburgu), proti Komisii Európskych spoločenstiev (splnomocnení zástupcovia: C. Docksey a P. Aalto, ktorí si zvolili adresu na doručovanie v Luxemburgu), ktorú v konaní podporuje Spojené kráľovstvo Veľkej Británie a Severného Írska (v zastúpení: R. Caudwell, splnomocnená zástupkyňa a M. Hoskins, barrister, ktorí si zvolili adresu na doručovanie v Luxemburgu), predmetom ktorej je žaloba o zrušenie rozhodnutia Komisie z 26. marca 2002, ktorým bol na základe článku 4 ods. 5 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43) žalobcovi zamietnutý prístup k určitým dokumentom ohľadne deklasifikácie chránenej lokality, Súd prvého stupňa (piata rozšírená komora), v zložení: predsedkyňa P. Lindh, sudcovia R. García-Valdecasas, J. D. Cooke, P. Mengozzi a M. E. Martins Ribeiro, tajomník: D. Christensen, referentka, vyhlásil dňa 30. novembra 2004 rozsudok, ktorého výrok znie:

               1)

               Žaloba sa zamieta.

               2)

               Žalobca je povinný znášať trovy konania, ktoré mu vznikli a nahradiť trovy konania, ktoré vznikli Komisii.

               3)

               Holandské kráľovstvo, Švédske kráľovstvo, Dánske kráľovstvo a Spojené kráľovstvo Veľkej Británie a Severného Írska nemajú právo na náhradu trov konania.

      (1)  Ú. v. ES C 202 zo dňa 24.8.2002


title: Vec T-598/14: Uznesenie Všeobecného súdu z 15. septembra 2015 – Almashreq Investment Fund/Rada

text:
               16.11.2015

               SK

               Úradný vestník Európskej únie

               C 381/60

         Uznesenie Všeobecného súdu z 15. septembra 2015 – Almashreq Investment Fund/Rada
   (Vec T-598/14) (1)

   (2015/C 381/79)
   Jazyk konania: francúzština
   Predseda siedmej komory nariadil výmaz veci.

      (1)  Ú. v. EÚ C 361, 13.10.2014.


title: Vec T-82/05: Žaloba podaná dňa 17. februára 2005: Talianska republika proti Komisii Európskych spoločenstiev

text:
               16.4.2005

               SK

               Úradný vestník Európskej únie

               C 93/41

         Žaloba podaná dňa 17. februára 2005: Talianska republika proti Komisii Európskych spoločenstiev
   (Vec T-82/05)
   (2005/C 93/74)
   Jazyk konania: taliančina
   Talianska republika, v zastúpení: Antonio Cingolo, Avvocato dello Stato, podala 17. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil oznámenie z 8. decembra 2004, D (2004) 12075 s predmetom: Platby Komisie odlišné od požadovaných čiastok v súvislosti s Programom POR Campania, číslo žiadosti o platbu 2004 2245, prostredníctvom ktorého Európska komisia, Generálne riaditeľstvo pre regionálnu politiku – Zásahy v Cypre, Grécku, Taliansku, Malte, Maďarsku a Holandsku oznámila toto rozhodnutie: „ako je uvedené v liste ministerstva hospodárstva č. 0037474 z 25. 11. 2004, suma 1 994 835 eur nebola uznaná v súvislosti s opatrením 4.2, pokiaľ ide o zálohy na schémy pomoci prideľované do 19. 2. 2003 alebo o schémy, kde lehota na prihlásenie uplynula najneskôr k tomuto dátumu, ak ich konečný príjemca nepoužil na skutočné výdavky.“,

               —

               zrušil všetky spojené a následné akty,

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žalobné dôvody a hlavné tvrdenia sú totožné s tými, ktoré sú uvedené vo veci T-345/04 Talianska republika/Komisia (1).

      (1)  Ú. v. EÚ C 262, 23.10.2004, s. 55.


title: Vec C-73/06: Návrh na začatie prejudiciálneho konania podaný uznesením Finanzgericht Köln z  19. januára 2006 , ktorý súvisí s konaním: Planzer Luxembourg Sàrl proti Bundeszentralamt für Steuern

text:
               22.4.2006

               SK

               Úradný vestník Európskej únie

               C 96/5

         Návrh na začatie prejudiciálneho konania podaný uznesením Finanzgericht Köln z 19. januára 2006, ktorý súvisí s konaním: Planzer Luxembourg Sàrl proti Bundeszentralamt für Steuern
   (Vec C-73/06)
   (2006/C 96/08)
   Jazyk konania: nemčina
   Finanzgericht Köln podal uznesením z 19. januára 2006 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Planzer Luxembourg Sàrl proti Bundeszentralamt für Steuern a bol doručený kancelárii Súdneho dvora 8. februára 2006.
   Finanzgericht Köln žiada Súdny dvor, aby rozhodol o nasledujúcich otázkach:

               1.

               Vyplývajú z osvedčenia o štatúte platiteľa dane, ktoré zodpovedá vzoru v prílohe B ôsmej smernice Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu – Úpravy o vrátení dane z pridanej hodnoty platiteľom dane, ktorí nemajú sídlo na území štátu (1), záväzné účinky alebo nevyvrátiteľná domnienka pre usadenie podniku v štáte, v ktorom bolo osvedčenie vystavené?

               2.

               V prípade zápornej odpovede na prvú otázku:
               Má sa pojem „pracovisko..., z ktorého sa uskutočňovali obchodné operácie [sídlo hospodárskej činnosti – neoficiálny preklad]“ v zmysle článku 1 bod 1 trinástej smernice vykladať tak, že sa ním rozumie miesto, v ktorom má spoločnosť štatutárne sídlo,
               alebo miesto, z ktorého sa prijímajú rozhodnutia obchodného vedenia,
               alebo miesto, z ktorého sa prijímajú zásadné rozhodnutia pre bežnú prevádzkovú činnosť?

      (1)  Ú.v. ES L 331, s. 11; Mim. vyd. 09/001, s. 79.


title: Vec F-29/12: Žaloba podaná 5. marca 2012 — ZZ a i./Komisia

text:
               5.5.2012

               SK

               Úradný vestník Európskej únie

               C 133/31

         Žaloba podaná 5. marca 2012 — ZZ a i./Komisia
   (Vec F-29/12)
   2012/C 133/62
   Jazyk konania: francúzština

      Účastníci konania

      Žalobcovia: ZZ a i. (v zastúpení: D. Abreu Caldas, S. Orlandi, A. Coolen, J.-N. Louis a É. Marchal, advokáti)

      Žalovaná: Európska komisia

      Predmet a opis sporu

   Zrušenie rozhodnutí o prevode nároku na dôchodok nadobudnutého pred vstupom do služieb Komisie na základe prepočítaného návrhu Úradu pre správu a úhradu individuálnych nárokov (PMO)

      Návrhy žalobcov

               —

               vyhlásiť článok 9 všeobecných vykonávacích ustanovení článku 11 ods. 2 prílohy VIII služobného poriadku za nezákonný,

               —

               zrušiť rozhodnutia, ktoré zrušili a nahradili ponuky započítania nárokov na dôchodok žalobcov,

               —

               zrušiť rozhodnutia, ktorými sa uplatnili na žiadosti o prevod nárokov na dôchodok žalobcov parametre uvedené vo všeobecných vykonávacích ustanoveniach článku 11 ods. 2 prílohy VIII služobného poriadku z 3. marca 2011,

               —

               zaviazať Komisiu na náhradu trov konania.


title: Vec C-245/15: Rozsudok Súdneho dvora (desiata komora) z 2. marca 2017 (návrh na začatie prejudiciálneho konania, ktorý podal Judecătoria Balş – Judeţul Olt – Rumunsko) – SC Casa Noastră SA/Ministerul Transporturilor – Inspectoratul de Stat pentru Controlul în Transportul Rutier ISCTR (Návrh na začatie prejudiciálneho konania — Cestná doprava — Sociálne ustanovenia — Výnimky — Nariadenie (ES) č. 561/2006 — Článok 3 písm. a) — Nariadenie (ES) č. 1073/2009 — Článok 2 bod 3 — Pravidelná doprava zabezpečujúca prepravu cestujúcich — Pojem — Bezplatná doprava, ktorú pre svojich zamestnancov na trase z domu do práce a späť organizuje hospodársky subjekt na vozidlách, ktoré mu patria a ktoré riadi jeden z jeho zamestnancov)

text:
               18.4.2017

               SK

               Úradný vestník Európskej únie

               C 121/2

         Rozsudok Súdneho dvora (desiata komora) z 2. marca 2017 (návrh na začatie prejudiciálneho konania, ktorý podal Judecătoria Balş – Judeţul Olt – Rumunsko) – SC Casa Noastră SA/Ministerul Transporturilor – Inspectoratul de Stat pentru Controlul în Transportul Rutier ISCTR
   (Vec C-245/15) (1)

   ((Návrh na začatie prejudiciálneho konania - Cestná doprava - Sociálne ustanovenia - Výnimky - Nariadenie (ES) č. 561/2006 - Článok 3 písm. a) - Nariadenie (ES) č. 1073/2009 - Článok 2 bod 3 - Pravidelná doprava zabezpečujúca prepravu cestujúcich - Pojem - Bezplatná doprava, ktorú pre svojich zamestnancov na trase z domu do práce a späť organizuje hospodársky subjekt na vozidlách, ktoré mu patria a ktoré riadi jeden z jeho zamestnancov))
   (2017/C 121/02)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Judecătoria Balş – Judeţul Olt

      Účastníci konania pred vnútroštátnym súdom

      Žalobkyňa: SC Casa Noastră SA

      Žalovaný: Ministerul Transporturilor – Inspectoratul de Stat pentru Controlul în Transportul Rutier ISCTR

      Výrok rozsudku

   Článok 3 písm. a) nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85, ako aj článok 2 bod 3 nariadenia Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 sa majú vykladať v tom zmysle, že na prepravu pracovníkov z domu do práce a späť, ktorú organizuje ich zamestnávateľ a ktorej trasa linky nepresahuje 50 kilometrov, sa vzťahuje výnimka stanovená v článku 3 písm. a) nariadenia č. 561/2006, podľa ktorej sa toto nariadenie neuplatňuje na tento druh cestnej dopravy.

      (1)  Ú. v. EÚ C 337, 12.10.2015.


title: Vec F-101/09: Rozsudok Súdu pre verejnú službu z  13. septembra 2011 — AA/Komisia (Verejná služba — Vymenovanie — Dočasní zamestnanci — Zaradenie do platovej triedy — Výkon rozhodnutej veci — Strata príležitosti)

text:
               19.11.2011

               SK

               Úradný vestník Európskej únie

               C 340/36

         Rozsudok Súdu pre verejnú službu z 13. septembra 2011 — AA/Komisia
   (Vec F-101/09) (1)

   (Verejná služba - Vymenovanie - Dočasní zamestnanci - Zaradenie do platovej triedy - Výkon rozhodnutej veci - Strata príležitosti)
   2011/C 340/72
   Jazyk konania: francúzština

      Účastníci konania

      Žalobca: AA (Brusel, Belgicko) (v zastúpení: pôvodne K. Van Maldegem a C. Mereu, advokáti, neskôr K. Van Maldegem, C. Mereu a M. Velardo, advokáti)

      Žalovaná: Európska komisia (v zastúpení: C. Berardis-Kayser a J. Baquero Cruz, splnomocnení zástupcovia)

      Predmet veci

   Návrh na zrušenie rozhodnutia o zaradení žalobcu do platovej triedy AD6 platového stupňa 2 a zaviazanie žalovanej na náhradu škody spôsobenej žalobcovi

      Výrok rozsudku

               1.

               Európska komisia je povinná žalobcovi z dôvodu majetkovej ujmy spôsobenej pred vyhlásením tohto rozsudku zaplatiť čiastku zodpovedajúcu rozdielu medzi mzdou po odrátaní sociálnych odvodov a zdanenia, ktorá by mu bola vyplatená, keby bol 1. augusta 2004 prijatý za úradníka zaradeného do predbežnej platovej triedy A*6, a keby následne jeho kariérny postup prebiehal v súlade s nárastom platového stupňa stanoveným Služobným poriadkom úradníkov Európskej únie, a v súlade s priemernou dĺžkou trvania, počas ktorej bol žalobca zaradený do každého platového stupňa, o akú ide v prílohe I písm. b) poriadku, na jednej strane a čistou mzdou po odrátaní sociálnych odvodov a zdanenia, ktorá bola žalobcovi vyplatená od 1. augusta 2004 do vyhlásenia tohto rozsudku, v prvom rade na základe jeho postavenia vnútroštátneho úradníka, neskôr, od 15. marca 2009, na základe jeho postavenia úradníka Európskej únie, pričom v dôsledku tohto rozdielu je potrebné uplatniť 0,8 %-ný koeficient.

               2.

               Európska komisia je povinná žalobcovi zaplatiť čiastku vo výške 120 000 eur z dôvodu nemajetkovej ujmy, ktorá mu bola spôsobená po vyhlásení tohto rozsudku.

               3.

               Európska komisia je povinná žalobcovi zaplatiť dĺžne čiastky podľa tohto rozsudku, zvýšené o úroky z omeškania, vypočítané odo dňa, keď boli tieto jednotlivé čiastky splatné, a v prípade, že ide o deň pred 15. marcom 2009, od tohto dňa. Tieto úroky treba vypočítať až do dňa, kedy dôjde k skutočnému zaplateniu podľa sadzby určenej Európskou centrálnou bankou pre hlavné operácie refinancovania zvýšenej o dva body, a uplatňovanej v danom období.

               4.

               Európska komisia je povinná žalobcovi za nemajetkovú ujmu zaplatiť náhradu vo výške 2 000 eur.

               5.

               V zostávajúcej časti sa žaloba zamieta.

               6.

               Európska komisia znáša svoje vlastné trovy konania a dve tretiny trov konania žalobcu.

               7.

               Žalobca znáša tretinu svojich vlastných trov konania.

      (1)  Ú. v. EÚ C 63, 13.3.2010, s. 52.


title: Vec F-54/11: Žaloba podaná 4. mája 2011 — ZZ/Európsky ombudsman

text:
               9.7.2011

               SK

               Úradný vestník Európskej únie

               C 204/30

         Žaloba podaná 4. mája 2011 — ZZ/Európsky ombudsman
   (Vec F-54/11)
   2011/C 204/55
   Jazyk konania: francúzština

      Účastníci konania

      Žalobca: ZZ (v zastúpení: L. Levi a A. Blot, advokáti)

      Žalovaný: Európsky ombudsman

      Predmet a opis sporu

   Zrušenie rozhodnutia uložiť žalobcovi ako opatrenie odvolanie bez straty nároku na dôchodok. V dôsledku toho ako hlavný žalobný návrh vrátenie žabcu na jej miesto a subsidiárne návrh priznať mu sumu zodpovedajúcu odmene, ktorú by dostával odo dňa nadobudnutia účinnosti odvolania do dňa nadobudnutia veku odchodu do dôchodku. V každom prípade priznať žalobcovi zaplatenie sumy z dôvodu nemajetkovej ujmy, ktorú utrpel

      Návrhy žalobcu

               —

               zrušiť disciplinárne rozhodnutie Európskeho ombudsmana z 20. júla 2010 uložiť žalobcovi ako opatrenie odvolanie bez straty nároku na dôchodok,

               —

               v rozsahu, v akom to bude potrebné, zrušiť rozhodnutie z 18. januára 2011 o výslovnom zamietnutí sťažnosti,

         V rozsahu, v akom to bude potrebné:

               —

               ako hlavný žalobný návrh určenie, že zrušenie rozhodnutia o odvolaní má za následok obnovenie postavenia žalobcu, so spätnou účinnosťou ku dňu nadobudnutia účinnosti rozhodnutia o odvolaní, ako administrátora triedy A 5 stupňa 2, ako aj vyplatenie peňažných nárokov, ktoré sú mu dlžné za celé toto obdobie, zvýšených o úroky z omeškanie podľa sadzby Európskej centrálnej banky zvýšenej o 2 body,

               —

               subsidiárne, zaviazať žalovaného, aby žalobcovi zaplatil sumu zodpovedajúcu odmene, ktorú by dostával odo dňa nadobudnutia účinnosti jeho odvolania v auguste 2010 do júla 2040 ako mesiaca, kedy dosiahne vek odchodu do dôchodku, ako aj príslušné vyplácanie dôchodkových nárokov žalobcu,

               —

               v každom prípade zaviazať žalovaného na zaplatenie sumy 65 000 eur ako náhrady nemajetkovej ujmy, ktorú utrpel žalobca,

               —

               zaviazať Európskeho ombudsmana na náhradu trov konania.


title: Vec T-234/10: Uznesenie Všeobecného súdu z  21. marca 2012 — Ebro Foods/Komisia ( „Žaloba o neplatnosť — Štátna pomoc — Schéma pomoci umožňujúca odpísanie finančného goodwillu na daňové účely pri nadobúdaní podielu v zahraničných subjektoch — Rozhodnutie vyhlasujúce schému pomoci za nezlučiteľnú so spoločným trhom a nenariaďujúce vymáhanie pomoci — Neexistencia osobnej dotknutosti — Neprípustnosť“ )

text:
               5.5.2012

               SK

               Úradný vestník Európskej únie

               C 133/26

         Uznesenie Všeobecného súdu z 21. marca 2012 — Ebro Foods/Komisia
   (Vec T-234/10) (1)

   (Žaloba o neplatnosť - Štátna pomoc - Schéma pomoci umožňujúca odpísanie finančného goodwillu na daňové účely pri nadobúdaní podielu v zahraničných subjektoch - Rozhodnutie vyhlasujúce schému pomoci za nezlučiteľnú so spoločným trhom a nenariaďujúce vymáhanie pomoci - Neexistencia osobnej dotknutosti - Neprípustnosť)
   2012/C 133/50
   Jazyk konania: španielčina

      Účastníci konania

      Žalobkyňa: Ebro Foods, SA, predtým Ebro Puleva, SA (Madrid, Španielsko) (v zastúpení: J. Buendía Sierra, E. Abad Valdenebro, M. Muñoz de Juan a R. Calvo Salinero, advokáti)

      Žalovaná: Európska komisia (v zastúpení: R. Lyal a C. Urraca Caviedes, splnomocnení zástupcovia)

      Predmet veci

   Návrh na zrušenie článku 1 ods. 1 rozhodnutia Komisie 2011/5/ES z 28. októbra 2009 o odpisovaní finančného goodwillu na daňové účely pri nadobúdaní podielu v zahraničných subjektoch C 45/2007 (ex NN 51/07, ex CP 9/07) vykonávanom Španielskom (Ú. v. EÚ L 7, s. 48)

      Výrok

               1.

               Žaloba sa zamieta.

               2.

               Ebro Foods, SA je povinná nahradiť trovy konania.

      (1)  Ú. v. EÚ C 195, 17.7.2010.


title: Vec T-516/12: Rozsudok Všeobecného súdu z 25. septembra 2014 – Ted-Invest/ÚHVT – Scandia Down (sensi scandia) („Ochranná známka Spoločenstva — Konanie o vyhlásení neplatnosti — Obrazová ochranná známka Spoločenstva sensi scandia — Skoršia slovná ochranná známka Spoločenstva SCANDIA HOME — Relatívny dôvod zamietnutia — Pravdepodobnosť zámeny — Článok 8 ods. 1 písm. b) a článok 53 ods. 1 písm. a) nariadenia (ES) č. 207/2009“)

text:
               10.11.2014

               SK

               Úradný vestník Európskej únie

               C 395/42

      Rozsudok Všeobecného súdu z 25. septembra 2014 – Ted-Invest/ÚHVT – Scandia Down (sensi scandia)
      (Vec T-516/12) (1)

      ((„Ochranná známka Spoločenstva - Konanie o vyhlásení neplatnosti - Obrazová ochranná známka Spoločenstva sensi scandia - Skoršia slovná ochranná známka Spoločenstva SCANDIA HOME - Relatívny dôvod zamietnutia - Pravdepodobnosť zámeny - Článok 8 ods. 1 písm. b) a článok 53 ods. 1 písm. a) nariadenia (ES) č. 207/2009“))
      (2014/C 395/51)
      Jazyk konania: angličtina

         Účastníci konania

         Žalobkyňa: Ted-Invest EOOD (Plovdiv, Bulharsko) (v zastúpení: A. Ivanova, avocat)

         Žalovaný: Úrad pre harmonizáciu vnútorného trhu (ochranné známky a vzory) (v zastúpení: L. Rampini, splnomocnený zástupca)

         Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Scandia Down LLC (Weehawken, New Jersey, Spojené štáty.) (v zastúpení: G. Farrington, avocat)

         Predmet veci

      Žaloba podaná proti rozhodnutiu prvého odvolacieho senátu ÚHVT zo 6. septembra 2012 (vec R 2247/2011-1) týkajúcemu sa konania o vyhlásení neplatnosti medzi spoločnosťami Scandia Down LLC a Ted-Invest EOOD

         Výrok rozsudku

                  1.

                  Žaloba sa zamieta.

                  2.

                  Ted-Invest EOOD je povinná nahradiť trovy konania.

         (1)  Ú. v. EÚ C 32, 2.2.2013.


title: Vec T-83/08: Rozsudok Všeobecného súdu z  2. februára 2012 — Denki Kagaku Kogyo a Denka Chemicals/Komisia ( „Hospodárska súťaž — Kartely — Trh s chloroprénovým kaučukom — Rozhodnutie, ktorým sa konštatuje porušenie článku 81 ES a článku 53 Dohody o EHP — Určenie cien — Rozdelenie trhu — Dôkaz o účasti na karteli — Dôkaz o dištancovaní sa podniku — Dĺžka trvania porušenia — Právo na obhajobu — Prístup k spisu — Usmernenia k metóde stanovovania pokút — Zákaz retroaktivity — Legitímna dôvera — Zásada proporcionality — Poľahčujúce okolnosti“ )

text:
               17.3.2012

               SK

               Úradný vestník Európskej únie

               C 80/16

         Rozsudok Všeobecného súdu z 2. februára 2012 — Denki Kagaku Kogyo a Denka Chemicals/Komisia
   (Vec T-83/08) (1)

   (Hospodárska súťaž - Kartely - Trh s chloroprénovým kaučukom - Rozhodnutie, ktorým sa konštatuje porušenie článku 81 ES a článku 53 Dohody o EHP - Určenie cien - Rozdelenie trhu - Dôkaz o účasti na karteli - Dôkaz o dištancovaní sa podniku - Dĺžka trvania porušenia - Právo na obhajobu - Prístup k spisu - Usmernenia k metóde stanovovania pokút - Zákaz retroaktivity - Legitímna dôvera - Zásada proporcionality - Poľahčujúce okolnosti)
   2012/C 80/23
   Jazyk konania: angličtina

      Účastníci konania

      Žalobkyne: Denki Kagaku Kogyo Kabushiki Kaisha (Tokio, Japonsko) a Denka Chemicals GmbH (Düsseldorf, Nemecko) (v zastúpení: pôvodne G. van Gerven, T. Franchoo a D. Fessenko, neskôr T. Franchoo, B. Bär-Bouyssière a A. de Beaugrenier, advokáti)

      Žalovaná: Európska komisia (v zastúpení: S. Noë a V. Bottka, splnomocnení zástupcovia)

      Predmet veci

   Návrh na zrušenie rozhodnutia Komisie K(2007) 5910 v konečnom znení z 5. decembra 2007 o konaní podľa článku 81 [ES] a článku 53 Dohody o EHP (vec COMP/F/38.629 — Chloroprénový kaučuk) v rozsahu, v ako sa týka žalobkýň, a subsidiárne návrh na zníženie pokuty uloženej týmto rozhodnutím solidárne žalobkyniam

      Výrok rozsudku

               1.

               Žaloba sa zamieta.

               2.

               Spoločnosti Denki Kagaku Kogyo Kabushiki Kaisha a Denka Chemicals GmbH sú povinné nahradiť trovy konania.

      (1)  Ú. v. EÚ C 107, 26.4.2008.


title: Vec T-516/08: Žaloba podaná 27. novembra 2008 – Eriksen/Komisia

text:
               21.2.2009

               SK

               Úradný vestník Európskej únie

               C 44/51

         Žaloba podaná 27. novembra 2008 – Eriksen/Komisia
   (Vec T-516/08)
   (2009/C 44/90)
   Jazyk konania: angličtina
   Účastníci konania

      Žalobca: Heinz Helmuth Eriksen (Ebeltoft, Dánsko) (v zastúpení: I. Anderson, advokát)

      Žalovaná: Komisia Európskych spoločenstiev
   Návrhy žalobcu

               —

               zaviazať Komisiu, aby žalobcovi zaplatila sumu 800 000 eur alebo takú sumu, ktorú bude Súd prvého stupňa považovať za náležitú a spravodlivú za minulú, súčasnú a budúcu bolesť, utrpenie a zníženie kvality života, ktoré vznikli z dôvodu vážneho poškodenia zdravia spôsobeného svojvoľným a protiprávnym zamietnutím Komisie zaviesť lekárske monitorovanie bývalých pracovníkov spoločnosti Thule, pokiaľ ide o choroby a ťažkosti spojené s radiáciou,

               —

               zaviazať Komisiu, aby žalobcovi alebo zdravotníckym zariadeniam alebo poskytovateľom starostlivosti zaplatila budúce náklady na lekársku starostlivosť a lieky s cieľom zlepšiť alebo vyliečiť poškodené zdravie žalobcu, na ktoré sa odkazuje v predchádzajúcom dôvode, ktoré nie sú k dispozícii v rámci systému zdravotníckej starostlivosti jeho členského štátu,

               —

               zaviazať Komisiu na náhradu primeraných trov konania, ktoré žalobcovi vznikli v súvislosti so začatím tohto konania.

         Žalobné dôvody a hlavné tvrdenia
   V tejto veci žalobca podáva žalobu z dôvodu mimozmluvnej zodpovednosti, ktorá vyplýva zo škody, ktorá podľa neho vznikla v dôsledku toho, že Komisia údajne protiprávne odmietla splniť uznesenie pléna Európskeho parlamentu (1) a neprinútila Dánsko, aby uplatnilo ustanovenia smernice Rady č. 96/29/EURATOM z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia (2), na prípad pracovníkov vrátane žalobcu, ktorí boli postihnutí jadrovou haváriou v Thule, Grónsko.

      (1)  Správa Európskeho parlamentu z 20. apríla 2007 o dôsledkoch havárie v Thule v roku 1968 na verejné zdravie (návrh 720/2002) [2006/2012(INI)].

      (2)  Ú. v. ES L 159, s. 1; Mim. vyd. 05/002, s. 291.


title: Vec C-575/11: Návrh na začatie prejudiciálneho konania, ktorý podal Symvoulio tis Epikrateias (Grécko) 16. novembra 2011 — Eleftherios-Themistoklis Nasiopoulos/Ypourgos Ygeia kai Pronoias

text:
               28.1.2012

               SK

               Úradný vestník Európskej únie

               C 25/36

      Návrh na začatie prejudiciálneho konania, ktorý podal Symvoulio tis Epikrateias (Grécko) 16. novembra 2011 — Eleftherios-Themistoklis Nasiopoulos/Ypourgos Ygeia kai Pronoias
      (Vec C-575/11)
      (2012/C 25/70)
      Jazyk konania: gréčtina

         Vnútroštátny súd, ktorý podal návrh na začatie prejudiciálneho konania

      Symvoulio tis Epikrateias (Consiglio di Stato)

         Účastníci konania pred vnútroštátnym súdom

         Žalobca: Eleftherios-Themistoklis Nasiopoulos

         Žalovaný: Ypourgos Ygeia kai Pronoias

         Prejudiciálna otázka

      Možno v zmysle článku 43 Zmluvy o založení Európskeho spoločenstva a so zreteľom na zásadu proporcionality považovať cieľ, ktorým je zabezpečiť vysokú úroveň poskytovania zdravotníckych služieb, za cieľ postačujúci na odôvodnenie obmedzenia slobody usadiť sa vyplývajúceho z právnej úpravy platnej v určitom členskom štáte (hostiteľskom členskom štáte), ktorá: a) umožňuje vykonávať určité odborné činnosti výlučne osobám, ktoré sú v tomto členskom štáte oprávnené vykonávať regulované povolanie fyzioterapeuta; b) vylučuje možnosť čiastočného prístupu k tomuto povolaniu a c) z toho dôvodu má za následok, že štátnemu príslušníkovi hostiteľského členského štátu — ktorý získal v inom členskom štáte (členskom štáte pôvodu) doklad, ktorý mu umožňuje vykonávať v tomto poslednom uvedenom členskom štáte regulované povolanie spojené s poskytovaním zdravotníckych služieb (doklad, ktorý mu však z dôvodu, že nespĺňa podmienky stanovené v smernici Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS, Ú. v. ES L 209; Mim. vyd. 05/002, neumožňuje vykonávať povolanie fyzioterapeuta v hostiteľskom členskom štáte) — je úplne znemožnené, aby v hostiteľskom členskom štáte vykonával na základe uznania čiastočného prístupu k výkonu povolania fyzioterapeuta aspoň určité činnosti súvisiace s vyššie uvedeným povolaním, teda činnosti, ktoré je dotknutá osoba oprávnená vykonávať v členskom štáte pôvodu?


title: Vec T-119/05: Žaloba podaná 7. marca 2005: Reckitt Benckiser N.V. proti Úradu pre harmonizáciu vnútorného trhu (ochranné známky a vzory)

text:
               14.5.2005

               SK

               Úradný vestník Európskej únie

               C 115/35

         Žaloba podaná 7. marca 2005: Reckitt Benckiser N.V. proti Úradu pre harmonizáciu vnútorného trhu (ochranné známky a vzory)
   (Vec T-119/05)
   (2005/C 115/63)
   Jazyk konania: angličtina
   Reckitt Benckiser N.V., so sídlom v Hoofddorp (Holandsko), v zastúpení: G.S.P. Vos, advokát, podal 7. marca 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Žalobca navrhuje, aby Súd prvého stupňa:

               —

               zrušil rozhodnutie vydané 17. decembra 2004 druhým odvolacím senátom Úradu pre harmonizáciu vnútorného trhu (ochranné známky a vzory) vo veci R 43/2004-2,

               —

               povolil zápis ochrannej známky Spoločenstva 2 778 488,

               —

               zaviazal Úrad pre harmonizáciu vnútorného trhu nahradiť trovy konania.

         Žalobné dôvody a hlavné tvrdenia

               Prihlasovaná ochranná známka Spoločenstva:

               Trojrozmerná ochranná známka v tvare priehľadnej obdĺžnikovej škatuľky s oblými rohmi na spodnej strane a sférického útvaru na vrchnej strane, obsahujúca bodkovaný modrý gél a veľkú bielu guľku pre tovary v triede 1 (zmäkčovadlá vody atď.) a 3 (látky na čistenie bielizne atď.) – prihláška č. 2 778 488

               Rozhodnutie prieskumového pracovníka:

               Zamietnutie zápisu

               Rozhodnutie odvolacieho senátu:

               Zamietnutie odvolania

               Žalobné dôvody:

                           —

                           nesprávne uplatnenie článku 7 ods. 1 písm. b) nariadenia (ES) č. 40/94

                           —

                           nesprávne uplatnenie článku 7 ods. 1 písm. c) nariadenia (ES) č. 40/94


title: Vec C-243/12 P: Rozsudok Súdneho dvora (prvá komora) z  19. júna 2014 – FLS Plast A/S/Európska komisia (Odvolanie — Hospodárska súťaž — Kartely — Odvetvie plastových priemyselných vriec — Rozhodnutie, ktorým sa konštatuje porušenie článku 81 ES — Neobmedzená právomoc Všeobecného súdu — Povinnosť odôvodnenia — Pripísateľnosť porušenia, ktorého sa dopustila dcérska spoločnosť, materskej spoločnosti — Zodpovednosť materskej spoločnosti za zaplatenie pokuty uloženej dcérskej spoločnosti — Proporcionalita — Konanie pred Všeobecným súdom — Primeraná lehota na rozhodnutie)

text:
               25.8.2014

               SK

               Úradný vestník Európskej únie

               C 282/2

         Rozsudok Súdneho dvora (prvá komora) z 19. júna 2014 – FLS Plast A/S/Európska komisia
   (Vec C-243/12 P) (1)

   ((Odvolanie - Hospodárska súťaž - Kartely - Odvetvie plastových priemyselných vriec - Rozhodnutie, ktorým sa konštatuje porušenie článku 81 ES - Neobmedzená právomoc Všeobecného súdu - Povinnosť odôvodnenia - Pripísateľnosť porušenia, ktorého sa dopustila dcérska spoločnosť, materskej spoločnosti - Zodpovednosť materskej spoločnosti za zaplatenie pokuty uloženej dcérskej spoločnosti - Proporcionalita - Konanie pred Všeobecným súdom - Primeraná lehota na rozhodnutie))
   2014/C 282/03
   Jazyk konania: angličtina

      Účastníci konania

      Odvolateľka: FLS Plast A/S (v zastúpení: M. Thill-Tayara a Y. Anselin, advokáti)

      Ďalší účastník konania: Európska komisia (v zastúpení: F. Castillo de la Torre a V. Bottka, splnomocnení zástupcovia, za právnej pomoci M. Gray, barrister)

      Výrok rozsudku

               1.

               Odvolanie sa zamieta.

               2.

               FLS Plast A/S je povinná nahradiť trovy konania.

      (1)  Ú. v. EÚ C 319, 20.10.2012.


title: Rozsudok Súdneho dvora (prvá komora) zo 14. apríla 2005 vo veci C-385/03 (návrh na začatie prejudiciálneho konania podaný Bundesfinanzhof): Hauptzollamt Hamburg-Jonas proti Käserei Champignon Hofmeister GmbH & Co. KG (Vývozné náhrady — Nepravdivé vyhlásenie — Pojem „žiadosť“ — Pokuta — Podmienky)

text:
               11.6.2005

               SK

               Úradný vestník Európskej únie

               C 143/10

      ROZSUDOK SÚDNEHO DVORA

   (prvá komora)
   zo 14. apríla 2005
   vo veci C-385/03 (návrh na začatie prejudiciálneho konania podaný Bundesfinanzhof): Hauptzollamt Hamburg-Jonas proti Käserei Champignon Hofmeister GmbH & Co. KG (1)

   (Vývozné náhrady - Nepravdivé vyhlásenie - Pojem „žiadosť“ - Pokuta - Podmienky)
   (2005/C 143/11)
   Jazyk konania: nemčina
   Vo veci C-385/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Bundesfinanzhof (Nemecko) z 30. júla 2003 a doručený Súdnemu dvoru 12. septembra 2003, ktorý súvisí s konaním: Hauptzollamt Hamburg-Jonas proti Käserei Champignon Hofmeister GmbH & Co. KG, Súdny dvor (prvá komora), v zložení: predseda prvej komory P. Jann, sudcovia N. Colneric J. N. Cunha Rodrigues, E. Juhász (spravodajca) a E. Levits, generálna advokátka: C. Stix-Hackl, tajomník: K. Sztranc, referentka, vyhlásil 14. apríla 2005 rozsudok, ktorého výrok znie:
   Článok 11 ods. 1 prvý a druhý pododsek nariadenia Komisie (EHS) č. 3665/87 z 27. novembra 1987, ktorým sa ustanovujú spoločné podrobné pravidlá pre uplatňovanie vývozných náhrad na poľnohospodárske výrobky, v znení nariadenia Komisie (ES) č. 2945/94 z 2. decembra 1994, sa musí vykladať v tom zmysle, že v prípade nepravdivých informácií obsiahnutých v dokumente uvedenom v článku 3 ods. 5 tohto nariadenia, teda vo vývoznom colnom vyhlásení alebo v inom dokumente používanom pri vývoze, ktorý môže viesť k náhrade prevyšujúcej skutočne uplatniteľnú náhradu, sa uplatní pokuta stanovená uvedeným článkom. Toto pravidlo sa uplatňuje aj vtedy, ak v rámci žiadosti o platbu uvedenej v článku 47 tohto nariadenia je výslovne vyhlásené, že o platbu vývoznej náhrady sa žiada iba vo vzťahu k určitým výrobkom uvedeným v tomto dokumente.

      (1)  Ú. v. EÚ C 275, 15.11.2003


title: Vec C-152/14: Návrh na začatie prejudiciálneho konania, ktorý podal Consiglio di Stato (Taliansko) 1. apríla 2014 – AEEG/Antonella Bertazzi a i.

text:
               24.6.2014

               SK

               Úradný vestník Európskej únie

               C 194/13

         Návrh na začatie prejudiciálneho konania, ktorý podal Consiglio di Stato (Taliansko) 1. apríla 2014 – AEEG/Antonella Bertazzi a i.
   (Vec C-152/14)
   2014/C 194/16
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Stato

      Účastníci konania pred vnútroštátnym súdom

      Odvolateľ: Autorità per l’energia elettrica e il gas (AEEG)

      Odporcovia: Antonella Bertazzi, Annalise Colombo, Maria Valeria Contin, Angela Filippina Marasco, Guido Guissani, Lucia Lizzi, Fortuna Peranio

      Prejudiciálne otázky

               1.

               Má sa vnútroštátne ustanovenie (článok 75 ods. 2 zákonného dekrétu č. 112 z roku 2008), ktoré vôbec neuznáva počet rokov odpracovaných v služobnom pomere na dobu určitú na nezávislom úrade štátnej správy v prípade výnimočného vymenovania dotknutých pracovníkov do stálej služby na základe výberových skúšok, ktoré nie sú porovnateľné so skúškami v rámci najprísnejšieho verejného výberového konania, ktorým prešli ostatní zamestnanci, avšak sú v súlade, keďže tak stanovuje zákonodarca, s článkom 97 ods. 3 Ústavy Talianskej republiky, ako spôsob zisťovania vhodnosti na vykonávanie úloh, ktorými sa majú pracovníci poveriť, v zásade považovať – vo vzťahu k úlohám, ktoré zostali nezmenené a úplne rovnaké pre pracovníkov na dobu určitú aj na dobu neurčitú – za zodpovedajúce doložke 4 ods. 4 smernice 1999/70/ES (1)?

               2.

                           a)

                           Ak sa konštatuje nesúlad uvedenej právnej úpravy so zásadami práva Únie, pokiaľ ide o predmetných pracovníkov na dobu určitú, je možné identifikovať objektívne dôvody na zabezpečenie výnimky z rovnakého zaobchádzania vo vzťahu k týmto pracovníkom v porovnaní s pracovníkmi na dobu neurčitú, a to „na účely sociálnej politiky“, v prípade potreby na vyhnutie sa „hrebeňovému“, t. j. paralelnému zaraďovaniu bývalých dočasných pracovníkov vymenovaných do stálej služby vo vzťahu k tým, ktorí boli prijatí do stálej služby na základe všeobecného pravidla výberového konania do verejnej služby (pravidla stanoveného – okrem legislatívnej výnimky, ako je tá, ktorá v prejednávanej veci stanovuje jednoduché absolvovanie výberového postupu – v súlade s uvedeným článkom 97 ods. 3 ústavy), a možno podmienky na uplatnenie týchto výnimiek považovať – s ohľadom na to, čo už uviedol Súdny dvor [Európskej únie] v bode 47 svojho uznesenia zo 7. marca 2013 [vec C-393/11] – za splnené z hľadiska proporcionality tým, že dočasným pracovníkom vymenovaným do stálej služby sa jednoducho prizná osobný kompenzačný príplatok, ktorý sa zníži o budúce zvýšenie platu a ktorý nie je možné prehodnocovať, spolu s prerušením bežného vývoja dosiahnutej výšky odmeňovania a prístupu k výberovým konaniam na vyššiu kvalifikáciu?

                           b)

                           Môže naopak pravidelné posudzovanie riadneho vykonávania pridelených úloh, po preukázaní schopnosti vykonávať ich, a to na účely priznania výšky odmeňovania a vyššej kvalifikácie s ďalším výberovým konaním v prípade profesijného postupu, predstavovať vhodné vyváženie postavenia pracovníkov vymenovaných do stálej služby v porovnaní so zamestnancami prijatými na základe výberového konania, a to bez toho, aby dochádzalo k neuznaniu počtu odpracovaných rokov a výšky odmeňovania na úkor pracovníkov dodatočne vymenovaných do stálej služby (pričom v rámci vyššie opísaného systému postupu prijatého úradom AEEG neexistujú nijaké významné výhody v prospech zamestnancov prijatých na základe výberového konania), čo má v tomto prípade za následok nedostatok objektívnych dôvodov na výnimku z uplatnenia smernice 1999/70/ES, pokiaľ ide o otázky objektivity a transparentnosti, ktoré treba zosúladiť s predmetnými pracovnými podmienkami v konkrétnom prípade?

               3.

               Má sa v každom prípade – ako by sa dalo usudzovať z bodov 47 a 54 uznesenia zo 7. marca 2013 – konštatovať skutočne neprimeraný a diskriminačný charakter úplného neuznania počtu predchádzajúcich odpracovaných rokov (s následným nevyhnutným pozastavením uplatňovania príslušných vnútroštátnych právnych predpisov), avšak bez toho, aby sa upustilo od splnenia požiadaviek ochrany postavenia úspešných uchádzačov v rámci výberového konania, pričom prijímanie príslušných opatrení má naďalej závisieť od uváženia orgánov verejnej správy (v podobe „bonusov“, t. j. zvýhodnení priznaných v prospech úspešných uchádzačov v rámci výberového konania pri výbere na prístup k vyššej kvalifikácii alebo prostredníctvom iných prostriedkov v rámci voľnej úvahy vnútroštátnych orgánov pri usporiadaní vlastnej verejnej správy)?

      (1)  Smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/003, s. 368).


title: vec C-245/08: Rozsudok Súdneho dvora (ôsma komora) z  19. marca 2009 — Komisia Európskych spoločenstiev/Portugalská republika (Nesplnenie povinnosti členským štátom — Voľný pohyb osôb — Slobodné poskytovanie služieb — Právo usadiť sa — Úpravy z dôvodu pristúpenia Bulharska a Rumunska)

text:
               16.5.2009

               SK

               Úradný vestník Európskej únie

               C 113/12

         Rozsudok Súdneho dvora (ôsma komora) z 19. marca 2009 — Komisia Európskych spoločenstiev/Portugalská republika
   (vec C-245/08) (1)

   (Nesplnenie povinnosti členským štátom - Voľný pohyb osôb - Slobodné poskytovanie služieb - Právo usadiť sa - Úpravy z dôvodu pristúpenia Bulharska a Rumunska)
   2009/C 113/22
   Jazyk konania: portugalčina

      Účastníci konania

      Žalobkyňa: Komisia Európskych spoločenstiev (v zastúpení: P. Andrade a H. Støvlbæk, splnomocnení zástupcovia)

      Žalovaná: Portugalská republika (v zastúpení: L. Inez Fernandes a F. Fraústo de Azevedo, splnomocnení zástupcovia)

      Predmet veci

   Nesplnenie povinnosti členským štátom — Neprijatie ustanovení potrebných na dosiahnutie súladu so smernicou Rady 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb (Ú. v. EÚ L 363, s. 141) v stanovenej lehote

      Výrok rozsudku

               1.

               Portugalská republika si tým, že v stanovenej lehote neprijala všetky zákony, iné právne predpisy a správne opatrenia potrebné na dosiahnutie súladu so smernicou Rady 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb, nesplnila povinnosti, ktoré jej vyplývajú z článku 2 ods. 1 tejto smernice.

               2.

               Portugalská republika je povinná nahradiť trovy konania.

      (1)  Ú. v. EÚ C 183, 19.7.2008.


title: Vec C-115/17: Návrh na začatie prejudiciálneho konania, ktorý podal Cour de cassation (Francúzsko) 6. marca 2017 – Administration des douanes et droits indirects, Etablissement national des produits de l'agriculture et de la mer (FranceAgriMer)/Hubert Clergeau, Jean-Luc Labrousse, Jean-Jacques Berthellemy, Alain Bouchet, Jean-Pierre Dubois, Marcel Géry, Jean-Paul Matrat, Jean-Pierre Paziot, Patrice Raillot

text:
               6.6.2017

               SK

               Úradný vestník Európskej únie

               C 178/6

         Návrh na začatie prejudiciálneho konania, ktorý podal Cour de cassation (Francúzsko) 6. marca 2017 – Administration des douanes et droits indirects, Etablissement national des produits de l'agriculture et de la mer (FranceAgriMer)/Hubert Clergeau, Jean-Luc Labrousse, Jean-Jacques Berthellemy, Alain Bouchet, Jean-Pierre Dubois, Marcel Géry, Jean-Paul Matrat, Jean-Pierre Paziot, Patrice Raillot
   (Vec C-115/17)
   (2017/C 178/06)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour de cassation

      Účastníci konania pred vnútroštátnym súdom

      Navrhovatelia: Administration des douanes et droits indirects, Etablissement national des produits de l'agriculture et de la mer (FranceAgriMer)

      Odporcovia: Hubert Clergeau, Jean-Luc Labrousse, Jean-Jacques Berthellemy, Alain Bouchet, Jean-Pierre Dubois, Marcel Géry, Jean-Paul Matrat, Jean-Pierre Paziot, Patrice Raillot

      Prejudiciálna otázka

   Má sa článok 49 Charty základných práv vykladať v tom zmysle, že bráni tomu aby bola osoba odsúdená za to, že neoprávnene získala vývozné náhrady z dôvodu podvodného konania alebo nepravdivých vyhlásení týkajúcich sa povahy tovarov, pre ktoré boli náhrady požadované, zatiaľ čo na základe zmeny právnej úpravy, ktorá nastala po skutku, sa tovary, ktoré skutočne vyviezla, stali spôsobilými pre tieto náhrady?


title: Vec C-335/05: Návrh na začatie prejudiciálneho konania podaný uznesením Finanzgericht Köln z  24. augusta 2005 , ktorý súvisí s konaním: Riadenie letovej premávky UR SP proti Bundesamt für Finanzen

text:
               10.12.2005

               SK

               Úradný vestník Európskej únie

               C 315/8

         Návrh na začatie prejudiciálneho konania podaný uznesením Finanzgericht Köln z 24. augusta 2005, ktorý súvisí s konaním: Řízení letového provozu UR SP proti Bundesamt für Finanzen
   (Vec C-335/05)
   (2005/C 315/15)
   Jazyk konania: nemčina
   Finanzgericht Köln (Nemecko) podal uznesením z 24. augusta 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Řízení letového provozu UR SP proti Bundesamt für Finanzen a bol doručený kancelárii Súdneho dvora 15. septembra 2005.
   Finanzgericht Köln žiada Súdny dvor, aby rozhodol o nasledujúcej otázke:
   Je potrebné článok 2 ods. 2 trinástej smernice Rady zo 17. novembra 1986 o harmonizácii právnych predpisov členských štátov týkajúcich sa daní z obratu (smernica 86/560/EHS) (1) vykladať reštriktívne tak, že možnosť podmieniť vrátenie dane z pridanej hodnoty poskytnutím porovnateľných výhod v oblasti daní z obratu tretími štátmi, stanovená v tomto článku pre členské štáty, sa nevzťahuje na tie štáty, ktoré sa ako zmluvné strany dohody General Agreement on Trade in Services – GATS – (BGB1. II 1994, 1473, 1643) môžu odvolávať na jej doložku najvyšších výhod (čl. II. ods. 1 GATS)?

      (1)  Ú. v. ES L 326, s. 40.